Bruxelles, den 10.12.2004

KOM(2004) 800 endelig

2003/0172 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets direktiv om rammerne for fastlæggelse af krav til miljøvenligt design af energiforbrugende produkter og om ændring af Rådets direktiv 92/42/EØF, 96/57/EF og 2000/55/EF

2003/0172 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets direktiv om rammerne for fastlæggelse af krav til miljøvenligt design af energiforbrugende produkter og om ændring af Rådets direktiv 92/42/EØF, 96/57/EF og 2000/55/EF

1. Baggrund

+++++ TABLE +++++

2. FORMÅLET MED KOMMISSIONENS FORSLAG

Da skønsmæssigt mere end 80 % af alle produktrelaterede miljøvirkninger (f.eks. klimaændringer som følge af energiforbrug), bestemmes i produktdesignfasen, foreslog Kommissionen at indføre en lovramme med gennemførelsesforanstaltninger til fastlæggelse af krav til miljøvenligt design af energiforbrugende produkter (med undtagelse af transportmidler). Hver gennemførelsesforanstaltning vil blive vedtaget af Kommissionen bistået af et forskriftsudvalg og gælde for produkter i overensstemmelse med kriterierne i dette direktiv. Formålet med forslaget er at sikre den frie bevægelighed for energiforbrugende produkter i det indre marked og bidrage til både miljøbeskyttelsespolitikken og energiforsyningssikkerheden.

3. BEMÆRKNINGER TIL DEN FÆLLES HOLDNING

3.1. Generelle kommentarer til den fælles holdning

Kommissionen finder, at den fælles holdning forbedrer forslaget ved at klarlægge en række forhold, f.eks. rækkevidden af harmoniseringen i henhold til direktivet, betingelserne, som særlige produkter skal opfylde, inden de kan blive omfattet af gennemførelsesforanstaltninger og proceduren for vedtagelse af gennemførelsesforanstaltninger.

Alle væsentlige elementer fremsat af Europa-Parlamentet ved førstebehandlingen og godkendt af Kommissionen afspejles stort set i den fælles holdning. Der henvises til oprettelsen af et rådgivende forum for at sikre interessenternes deltagelse i udarbejdelsen af gennemførelsesforanstaltninger; indførelsen af en arbejdsplan; accentuering af nedbringelsen af drivhusgasser i de første år af gennemførelsen; en revisionsbestemmelse for rammedirektivet og for de enkelte gennemførelsesforanstaltninger; særlig opmærksomhed om importerede produkters overensstemmelse; konsekvenser for små og mellemstore virksomheder og kriterier til vurdering af industriens selvregulering.

Derimod ville Kommissionen have foretrukket en strengere ordlyd for bestemmelserne om medlemsstaternes markedstilsyn og indførelsen af udvælgelseskriterier for de selvregulerende aktiviteter. Kompromisteksten forekommer også at være acceptabel på disse punkter i betragtning af, at Rådet på den ene side i højere grad modsatte sig mere udførlige bestemmelser om markedstilsyn af hensyn til subsidiaritetsprincippet end til indholdet, og på den anden side fastholder den fælles holdning en henvisning til meddelelsen fra Kommissionen (betragtning 16), hvor udvælgelseskriterierne er opført.

3.2. Ændringsforslag, som Kommissionen har accepteret, og som og helt eller delvis er indarbejdet i den fælles holdning

Ændringsforslag 5, 6, 7, 8, 9 og 10 er indføjet i den fælles holdning (betragtning 2-7); med en mindre ændring af ændringsforslag 5 og med en betydelig ændring af ændringsforslag 10. Dermed gives der yderligere begrundelse – forbedret miljø og energieffektivitet – for valget af et rammedirektiv til at fremme miljøvenligt design af energiforbrugende produkter.

Ændringsforslag 13: En ny betragtning (nr. 9) om forbrugeroplysning er indføjet med den fælles holdning på grundlag af Europa-Parlamentets ændringsforslag 13. Kommissionen kan acceptere denne, fordi den klarlægger behovet for forbrugeroplysninger yderligere.

Ændringsforslag 16: Betragtning 11 i den fælles holdning er en omformulering af Europa-Parlamentets ændringsforslag 16 på en måde, som Kommissionen kan acceptere (der gives forrang til energieffektivitet, men på en måde, der ikke er til skade for direktivets integrerede tilgang).

Ændringsforslag 17: Betragtning 12 i den fælles holdning er en omformulering af Europa-Parlamentets ændringsforslag 17 på en måde, som Kommissionen kan acceptere (en forpligtelse til at vedtage gennemførelsesforanstaltninger om fastlæggelse af specifikke krav til miljøvenligt design inden 12 måneder kan ikke accepteres).

Ændringsforslag 20: Betragtning 13 i den fælles holdning overtager en lille del af Europa-Parlamentets ændringsforslag 20 på en måde, som Kommissionen kan acceptere (vedtagelse af hele Europa-Parlamentets ændringsforslag 20 ville føre til en generel udbredelse af analysen af de mindste livscyklusomkostninger (LLCC), hvilket risikerer at gøre beslutningstagningen for ufleksibel og langsommelig, og det ville få indflydelse på Kommissionens ret til at disponere over anvendelsen af sine ressourcer).

Ændringsforslag 23: Betragtning 17 i den fælles holdning er en omformulering af Europa-Parlamentets ændringsforslag 23 på en måde, som Kommissionen kan acceptere.

Ændringsforslag 24: Betragtning 18 i den fælles holdning er en omformulering af Europa-Parlamentets ændringsforslag 24 på en måde, som Kommissionen kan acceptere (ved at afvise kravet om en rapport om markedstilsynsaktiviteter hvert andet år).

Ændringsforslag 25: Betragtning 22 i den fælles holdning er en omformulering af Europa-Parlamentets ændringsforslag 25 på en måde, som Kommissionen kan acceptere (oplysninger om markedstilsyn er adskilt fra teknisk viden; det får ingen indflydelse på Kommissionens ret til at disponere over, hvordan det forberedende arbejde på udkast til foranstaltninger og anvendelsen af dens ressourcer gribes an).

Ændringsforslag 26: Betragtning 23 i den fælles holdning er en omformulering af Europa-Parlamentets ændringsforslag 26 på en måde, som Kommissionen kan acceptere (det får ingen indflydelse på Kommissionens ret til at disponere over, hvordan det forberedende arbejde på udkast til foranstaltninger og anvendelsen af dens ressourcer gribes an).

Ændringsforslag 35: artikel 2, stk. 5, i Rådets fælles holdning er enslydende med Europa-Parlamentets ændringsforslag 35.

Ændringsforslag 47: artikel 3, stk. 2 og 3, i den fælles holdning overtager størsteparten af Europa-Parlamentets ændringsforslag 47. Dette er i tråd med Kommissionens holdning, for der henvises ikke til frivillige aftaler. Kommissionen kan også acceptere den ændrede udgave om forbrugeroplysning, fordi de væsentlige elementer bibeholdes.

Ændringsforslag 48: artikel 4, stk. 5, andet led, i den fælles holdning overtager kun den del af Europa-Parlamentets ændringsforslag 48, som Kommissionen accepterede.

Ændringsforslag 59 og artikel 13 i den fælles holdning omhandler to emner, der ikke er en del af Kommissionens oprindelige forslag: "arbejdsplanen", som Kommissionen med jævne mellemrum skal forelægge, og prioriterede gennemførelsesforanstaltninger, der skal foreslås i afventning af, at den første arbejdsplan vedtages. Kommissionen kan acceptere formuleringen af artikel 13, idet der fastsættes en realistisk tidsramme og en effektiv procedure (arbejdsplanen bør vedtages af Kommissionen efter høring af interessenter, henvisning til artikel 12) for vedtagelsen af arbejdsplanen. Med hensyn til prioriterede foranstaltninger rettet mod at nedbringe CO2-emissioner inden for rammerne af Kyoto-protokollen er formuleringen i artikel 13, stk. 2, i den fælles holdning acceptabel, idet den opfylder kriterierne i artikel 12. Den foregriber ikke resultatet af konsekvensanalyserne, ej heller begrænser den Kommissionens initiativret; Kommissionen kan vedtage eller undlade at vedtage gennemførelsesforanstaltninger.

Ændringsforslag 63 og artikel 14 i den fælles holdning omhandler oprettelsen af et nyt rådgivende organ (ikke en del af Kommissionens oprindelige forslag). Kommissionen er enig i formuleringen af artikel 14, idet der sikres en ligelig repræsentation og korrekt inddragelse af interessenterne.

Ændringsforslag 65 og artikel 19 i den fælles holdning omhandler revisionen af direktivet. Kommissionen er enig i formuleringen af artikel 19, da den ikke foregriber resultatet af revisionen og ikke fremhæver bestemte miljøområder, som denne revision skal gennemføres i lyset af (som det var tilfældet i Europa-Parlamentets ændringsforslag 65).

Ændringsforslag 66, som henviser til bilag I, kan accepteres af Kommissionen efter Rådets omformulering. Med dette indføjes en række nyttige præciseringer, som dog ikke berører parametrene for miljøvenligt design. Det belyser også fabrikantens rolle, og efter opfordring fra Europa-Parlamentet indeholder det et særskilt kapitel om kravene til, hvilke oplysninger der skal afgives.

Den sidste del af Europa-Parlamentets ændringsforslag 69 (redaktionel forbedring), som Kommissionen accepterede, er indføjet i den fælles holdning (bilag IV).

Europa-Parlamentets ændringsforslag 73 (og den del af ændringsforslag 60, som Kommissionen accepterede) tilsigter at indføre udvælgelseskriterier for forpligtelser, som industrien frivilligt kan indgå som alternativ til regulerende gennemførelsesforanstaltninger. Selv om det ikke er indføjet i den fælles holdning, henvises der i betragtning 16 til det tilsvarende kapitel i meddelelsen fra Kommissionen om miljøaftaler, der indeholder kriteriet i ændringsforslag 73.

3.3. Ændringsforslag, som Kommissionen har accepteret, men som ikke er indarbejdet i den fælles holdning

Ingen

3.4. Nye elementer, som Rådet har indsat

I artikel 1, stk. 4, gøres det klart, at det foreslåede direktiv ikke berører Fællesskabets øvrige miljølovgivning. I betragtning 20 understreges betydningen af at tage hensyn til den eksisterende nationale miljølovgivning ved udarbejdelsen af gennemførelsesforanstaltninger.

Der er tilføjet en række nye definitioner i artikel 2, og andre definitioner er ændret. For at sikre, at der i alle tilfælde (herunder for importerede produkter) udpeges en fysisk eller juridisk person med ansvar for produktets overensstemmelse, er definitionen af "fabrikant" ændret med tilføjelsen af tekst, som tidligere befandt sig i artikel 7 i Kommissionens forslag.

Rækkevidden af harmoniseringen i henhold til direktivet er defineret yderligere (artikel 5, stk. 1 og 2, artikel 12, stk. 6, og bilag VII (3)). Ved forberedelsen af gennemførelsesforanstaltninger skal der tages hensyn til eksisterende, national miljølovgivning, der af medlemsstaterne opfattes som relevant (artikel 12, stk. 4, litra c)).

I artikel 7 fastholder Rådet bilag V som en alternativ mulighed for at godtgøre overensstemmelse (bilag V er ændret således, at fabrikanter har mulighed for at anvende kvalitetsstyringssystemer til at godtgøre overensstemmelse, så længe de opfylder de krav, der er beskrevet nævnte bilag).

I artikel 12 er det tilføjet kriterier, som særlige produkter skal opfylde, inden de kan blive omfattet af gennemførelsesforanstaltninger (artikel 12, stk. 2, særlig en tærskel for mindstesalg og handelsomfang (herved begrænses rækkevidden ved at udelukke marginale produkter, hvis samlede miljøvirkning ikke under nogen omstændigheder får betydning på EU-niveau). De nødvendige skridt med henblik på at vedtage gennemførelsesforanstaltninger er også specificeret yderligere (artikel 12, stk. 4, litra b)-f)).

Med gennemførelsesforanstaltninger kan muligheden for at godtgøre overensstemmelsen med andre "miljømærker" udvides for at afspejle de generelt accepterede regler for Fællesskabets miljømærke (artikel 8, stk. 4).

Fabrikantens rolle klarlægges yderligere i bilag I.

Der opstilles datoer for evaluering og eventuel revision af hver gennemførelsesforanstaltning (bilag VII.9).

Bemærkning: Kommissionen afviste den del af ændringsforslag 58, som foreskrev, at Kommissionen " vedtager " (i stedet for "kan vedtage") gennemførelsesforanstaltninger, såfremt kriterierne i artikel 12 er opfyldt (da ændringsforslaget er i modstrid med Kommissionens initiativret). For yderligere at afgrænse, hvilke overdragede beføjelser Kommissionen udøver, har Rådet imidlertid indføjet dette ændringsforslag. Kommissionen kan acceptere dette som del af et samlet kompromis, idet der vil blive behov for gennemførelsesforanstaltninger, medmindre markedskræfterne finder en egnet løsning.

4. KONKLUSION

Kommissionen finder, at den fælles holdning, der er enstemmigt vedtaget den 10. juni 2004, klarlægger visse spørgsmål yderligere og indfører et større mål af fleksibilitet og omkostningseffektivitet i forbindelse med fabrikanternes gennemførelse uden dog at ændre målet med og fremgangsmåden i Kommissionens forslag. Den kan derfor støtte den.